મસ્ત ફિલ્મ સાથે બૉલીવુડ કૅરિયર શરૂ કરનાર અને પછી મસ્તી તેમજ ગ્રાન્ડ મસ્તી જેવી સફળ ફિલ્મો દ્વારા છવાઈ જનાર આફતાબ શિવદાસાણીના જીવનસાથી નિન દુસાંજ બ્રિટિશ-ભારતીય મૂળના છે અને હૉંગકૉંગ ખાતે લક્ઝરી બ્રાન્ડ ઇન્ડસ્ટ્રી માટે કન્સલ્ટંટ તરીકે કામ કરે છે. આફતાબ અને તેમની મહોબ્બતને તે વખતે પાંખો લાગી કે જ્યારે નિન 2012માં ભારત આવ્યાં. બંને પહેલી વાર એક કૉમન ફ્રેન્ડના ઘરે મળ્યા હતાં. પછી બંનેની મુલાકાત પ્રેમમાં પરિણમી અને છેલ્લા ઘણા વખતથી બંને તમામ ઇવેંટ્સમાં સાથે જ પહોંચતા જોવાતા હતાં.